"PSJ"ning yangi xaridlaridan biri, argentinalik yarim himoyachi Anxel Di Mariya "Manchester Yunayted"dan ketishiga sabablardan biri haqida aytib o‘tdi. U shu yilning qishida Manchesterdagi uyiga o‘g‘ri tushgani ham bu qarorga qilgani haqida bildirgan. "O‘sha voqeadan ayniqsa oilamdagilar qattiq ta’sirlandi. Shundan so‘ng Manchesterda qolishimdan ma’no yo‘q edi. Mening oilam, ayniqsa qizim bundan juda qattiq aziyat chekdi. Shu sababli muhitni o‘zgartirish zarur edi", - deydi Di Mariya.